Notum fieri volumus cunctis sancte Matiscensis ecclesie filiis presentibus scilicet atque futuris, quia cum resideret domnus Milo presul secus basilicam Christi martiris Vincentii, que est sita infra ambitum meniorum Matisconensium, adiit presentiam ejus quidam vassus, nomine Rotbertus, humillime deprecans ut concederet ei sueque uxori nomine Gerbergane aliquid ex rebus Sancti Vincentii: hoc est ecclesiam unam in honore Sancte Marie que est in villa Uriniaco cum omni integritate, et in villa Casotis vineolam unam cum terrulis que ibi adjacent. Cujus petitionem domnus pontifex gratam suscipiens, contulit sicut petivit ea ratione ut paratas et eulogias in synodo solveret, et in festivitate Sancti Vincentii canonicis ejusdem loci duodecim denarios reddat; et ut certior inde redderetur, idem episcopus hanc precariam fieri jussit et manu propria firmavit atque firmare his rogavit. S. David. S. Duranni. S. Gauseranni. S. Bernonis. S. Duranni. Hactum est hoc tempore Hugonis regis.